

**H O T Ă R Â R E**

**privind darea în administrare a unor active achiziționate în cadrul Proiectului ”Reducerea riscului de infecții nosocomiale în Spitalul Clinic de Boli Infecțioase”**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 206 din 8.10.2024 privind darea în administrare a unor active achiziționate în cadrul Proiectului ”Reducerea riscului de infecții nosocomiale în Spitalul Clinic de Boli Infecțioase”, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 40857/04.10.2024; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 40858/04.10.2024 şi de Avizul cu nr. 40857 din 10.10.2024 adoptat de Comisia de specialitate nr. 4, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

* Contractul de finanțare nr. 887/19/NOSO/23112023 încheiat între Ministerul Sănătății și UAT Județul Cluj;
* Contractul nr. 31405/262/30.07.2024 încheiat între Județul Cluj și S.C. Diamedix Impex S.R.L. pentru furnizarea echipamentului Platforma automată pentru procesarea probelor microbiologice;
* Contractul nr. 31406/263/30.07.2024 încheiat între Județul Cluj și S.C. Elta 90 Medical Research S.R.L. pentru furnizarea echipamentului Sistem automat de identificare a microorganismelor, bazat pe Spectrometru de masă tip MALDI-TOF;
* Contractul nr. 31407/264/30.07.2024 încheiat între Județul Cluj și S.C. Novomed Internațional S.R.L. pentru furnizarea echipamentului Sistem troliu modular flexibil colectare și distribuție lenjerie;
* Contractul nr. 31408/265/30.07.2024 încheiat între Județul Cluj și S.C. Meridian Invest S.R.L. pentru furnizarea echipamentului Aparat de curatare cu abur uscat cu accesorii incluse (Accesoriu pentru dezinfectie, Carucior, Steam Mop);
* Contractul nr. 31410/266/30.07.2024 încheiat între Județul Cluj și S.C. Evivios Med S.R.L. pentru furnizarea echipamentului Sistem de purificare și dezinfectare a aerului;

Luând în considerare dispozițiile art. 123 – 140, ale art. 142 - 156, art. 215 - 216 și ale art. 218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. (1) lit. c)-d), alin. (4) lit. b) și alin. (5) lit. a), ale art. 297 alin. (1) lit. (a), ale art. 298 – 301 și ale art. 362 alin. (1) și (3) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 867 – 870 din Legea privind Codul civil nr. 287/2009, republicată, cu modificările şi completările ulterioare;
* art. 199 din Legea privind reforma în domeniul sănătății nr. 95/2006, republicată, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă darea în administrarea Spitalului Clinic de Boli Infecțioase Cluj-Napoca a activelor achiziționate în cadrul Proiectului ”Reducerea riscului de infecții nosocomiale în Spitalul Clinic de Boli Infecțioase”, având datele de identificare cuprinse în **anexa nr. 1** care face parte integrantă din prezenta hotărâre.

**Art. 2**. **(1)** Activele menționate la art. 1 se dau în administrare pe o perioadă de 10 ani, cu posibilitatea prelungirii acesteia, conform prevederilor contractului de administrare cuprins în **anexa nr. 2** care face parte integrantă din prezenta hotărâre.

**(2)** Se împuternicește domnul Alin Tișe, Președinte al Consiliului Județean Cluj, ca în numele și pentru Județul Cluj, să semneze contractul de administrare prevăzut la alin. (1).

**Art. 3.** **(1)** Drepturile și obligațiile părților vor fi prevăzute în contractul de administrare care va fi încheiat în termen de maximum 30 de zile de la comunicarea prezentei hotărâri.

**(2)** Predarea-primirea activelor menționate la art. 1 se va efectua pe bază de proces-verbal de predare-primire încheiat între reprezentanții părților, în termen de maximum 10 zile de la semnarea contractului de administrare.

**Art. 4.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Dezvoltare şi Investiţii, precum și Spitalul Clinic de Boli Infecțioase Cluj-Napoca.

**Art. 5.** Prezenta hotărâre se comunică Direcţiei Generale Buget-Finanţe, Resurse Umane; Direcției Dezvoltare și Investiții; Spitalului Clinic de Boli Infecțioase Cluj-Napoca, precum și Prefectului Judeţului Cluj, şi se aduce la cunoştinţă publică prin afișare la sediul Consiliului Județean Cluj şi postare pe pagina de internet ”www.cjcluj.ro”.

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

Nr. 202 din 17 octombrie 2024

*Prezenta hotărâre a fost adoptată cu 35 de voturi “pentru”**, fiind astfel respectate prevederile legale privind majoritatea de voturi necesară.*